REGOLAMENT TAL-KUMMISSJONI (KE) Nru 387/2009

tat-12 ta’ Mejju 2009

li japprova emendi minuri fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Bleu du Vercors-Sassenage (AOP)]

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u tad-denominazzjonijiet tal-oriġini tal-prodotti agrikoli u l-oġġetti tal-ikel (1), u b'mod partikolari t-tieni sentenza tal-Artikolu 9(2) tiegħu,

Billi:

ADOTTAT DAN IR-REGOLAMENT:

Artikolu 1

L-ispeċifikazzjoni tad-denominazzjoni protetta tal-oriġini “Bleu du Vercors-Sassenage” hija b'dan emendata skont l-Anness I għal dan ir-Regolament.

Artikolu 2

Is-sommarju konsolidat bl-elementi ewlenin tal-ispeċifikazzjoni jinsab fl-Anness II għal dan ir-Regolament.

Artikolu 3

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

(1) ĠU L 93, 31.3.2006, p. 12.

(2) ĠU L 327, 18.12.1996, p. 11.

(3) ĠU L 76, 16.3.2001, p. 7.

ANNESS II

SOMMARJU

IR-REGOLAMENT TAL-KUNSILL (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel

“BLEU DU VERCORS-SASSENAGE”

Nru tal-KE: FR-PDO-0105-0077/29.03.2006

DPO (X) IĠP ( )

Dan is-sommarju jippreżenta l-elementi ewlenin tal-ispeċifikazzjoni tal-prodott b'finijiet ta’ informazzjoni biss.

1. Dipartiment responsabbli fl-istat membru

Isem : Institut National de l’origine et de la qualité Indirizz : 51 rue d'Anjou – 75008 Paris Tel. : +33 (0)1 53 89 80 00 Feks : +33 (0)1 53 89 80 60 Posta elettronika : info@inao.gouv.fr

2. Grupp

Isem : Syndicat Interprofessionnel du Bleu du Vercors Indirizz : Maison du Parc - 38250 LANS EN VERCORS Tel. : +33 (0)4 76 94 38 26 Feks : +33 (0)4 76 94 38 39 Posta elettronika : siver@pnr-vercors.fr Kompożizzjoni : produtturi/proċessuri (X) oħrajn ( )

3. Tip ta’ prodott

Klassi 1.3 Ġobnijiet

4. Speċifikazzjonijiet

(sommarju tal-kundizzojnijiet imsemmija fl-Artikolu 4(2) tar-Regolament (KE) Nru 510/2006)

4.1. Isem

“Bleu du Vercors-Sassenage”

4.2. Deskrizzjoni

Il-Bleu du Vercors-Sassenage hu ġobon tat-tursina misjur, mhux ippressat mhux imsajjar, li jiġi fil-forma ta' ċilindri ċatti, konvessi fuq barra, b'dijametru bejn 27 u 30 ċm, għoljin bejn 7 u 9 ċm, b'piż bejn 4 u 4.5 kg, b'kisja bajdanija ħafifa fuq il-qoxra qisha moffa li jista' jkollha strixxi ta' lewn mill-oranġjo sal-avorju kkawżati mill-ħmira u l-batteriji attivi fil-proċess tal-maturazzjoni.

Dan il-ġobon fih livell massimu ta' 48 g xaħam għal kull 100 g ġobon wara t-tnixxif totali u l-materja niexfa m'għandhiex tkun tiżen inqas minn 52 g għal kull 100 g ġobon.

4.3. Żona ġeografika

Il-Bleu du Vercors-Sassenage DPO jiġi prodott fi ħdan il-Massif du Vercors, fi 13-il komun fid-dipartiment tad-Drôme u 14-il komun fid-dipartiment ta' Isère.

Département de la Drôme

Komuni ta' Bouvante (taqsimiet C, D, E, L 1, K, I 1, I 2, A I), Echevis, Le Chaffal, La Chapelle-en-Vercors, Léoncel, Omblèze, Plan-de-Baix, Saint-Agnan-en-Vercors, Saint-Jean-en-Royans (taqsima E), Saint-Julien-en-Vercors, Saint-Laurent-en-Royans (taqsimiet D 1 et D 2), Saint-Martin-en-Vercors, Vassieux-en-Vercors.

Département de l’Isère

Komuni ta' Autrans, Chatelus, Choranche, Corrençon-en-Vercors, Engins, Izeron (Fressinet u, Gouté fit-taqsimiet F 1, F 2 et G 1 u Malache f' G 2), Lans-en-Vercors, Malleval, Meaudre, Presles, Rencurel, Saint-Nizier-de-Moucherotte, Saint-Pierre-de-Cherennes ( Alevoux, Bayettes, Guillon f' C 1, C 2 et D 2), u Villard-de-Lans.

4.4. Prova tal-oriġini

Kull produttur tal-ħalib, impjant tal-ipproċessar u impjant tal-maturazzjoni jeħtiġilhom jimlew “dikjarazzjoni ta' kapaċità” rreġistrata mis-servizzi tal-I.N.A.O. u li tippermetti lil dan tal-aħħar jidentifika l-operaturi kollha. Dawn għandhom iżommu għad-dispożizzjoni tal-I.N.A.O. r-reġistri kif ukoll kull dokument meħtieġ għall-kontroll tal-oriġini, tal-kwalità u tal-kundizzjonijiet ta’ produzzjoni tal-ħalib u tal-ġobon.

Fil-qafas tal-kontroll li jsir fuq il-karatteristiċi tal-prodott b’denominazzjoni tal-oriġini, eżami analitiku u organolettiku għandu l-għan li jiżgura l-kwalità u t-tipiċità tal-prodotti ppreżentati għal dan l-eżami.

Il-ġobon kollu mmarkat bid-denominazzjoni tal-oriġini għandu jkollu marka li tidentifika l-unità tal-produzzjoni u jippermetti li l-prodott jiġi ttraċċat.

4.5. Metodu ta’ produzzjoni

Il-produzzjoni tal-ħalib, u l-manifattura u l-maturazzjoni tal-ġobon iridu jsiru fiż-żona ġeografika.

Il-ħalib użat għall-manifattura tal-Bleu du Vercors-Sassenage għandu jiġi biss minn baqar tar-razez Montbéliarde, Abbondance u Villard. L-annimali għandhom jiġu mitmugħa għalf tal-ħaxix li jkun ġej miż-żona ġeografika definita. Il-ħalib użat huwa ħalib sħiħ tal-baqra, li jista' jkun parzjalment xkumat. Għandu jkun ġej mill-aħħar erba' ħalbiet biss. Il-ġobon isir mill-ħalib imsaħħan sa massimu ta' 76o C u mlaqqam bil-Pénicillium roqueforti. It-tibqit għandu jsir bit-tames f' temperatura bejn 31 et 35 °C. Il-baqta trid titħawwad u titferra' f'forom f'diversi saffi mingħajr ippressar. Il-ġobniet jitmellħu fil-forom individwali tagħhom. It-tmelliħ m'għandux ikun ta' aktar minn tlett ijiem. Il-ġobniet jimmaturaw fil-kantina tal-maturazzjoni għal mill-inqas 21 jum mid-data tat-tibqit; dan jippermettilhom jiżviluppaw b'mod ibbilanċjat.

4.6. Rabta

L-evidenza tal-manifattura ta' dan il-ġobon fil-Massif du Vercors tmur lura sas-seklu 14. F'Ġunju tal-1338, att iffirmat mill-Baruni Albert de Sassenage ta lin-nies tal-post il-libertà kollha biex ibigħu l-ġobon tagħhom. Bosta kitbiet huma xhieda tal-fama ta' dan il-ġobon, fosthom il-Grand Dictionnaire Universel du XIX ta' Pierre Larousse li jsemmi li kien jogħġob ħafna lir-Re François l-Ewwel. Il-manifattura tradizzjonali fl-irziezet baqgħet sa kmien fis-seklu 20. Fl-1933, kien hemm maħleb li beda jagħmel il-ġobon skond il-proċess tradizzjonali. Dan l-aħħar, reġgħet bdiet taqbad il-manifattura fl-irziezet.

Il-Massif du Vercors huwa kompost minn iġbla tal-franka definiti sew li jħarsu minn għoli ta' 1 000 m fuq il-pjanuri tal-madwar. Huwa kkaratterizzat minn widien umdi twal u forma ta' benniena u minn widien qosra u ħofor fuq wileġ il-għolja mħarsa mill-irdumijiet. Il-Vercors għandu klima tal-muntajna, ikkaratterizzata minn sjuf qosra, iljieli dejjem friski, ħarifa bikrija, u borra li taf tibda minn Ottubru u tibqa' sa April u Mejju. Din il-klima tittaffa mill-effetti tal-Atlantiku u l-Mediterran. L-altitudni, il-ħamrija tal-ġir u tal-franka, u l-klima bix-xita tat-tip tal-muntanji jagħmlu l-mergħat tal-massif tajbin għall-aħħar. Dawn il-fatturi flimkien jagħtu wkoll lill-Massif de Vercors l-ispeċifiċità kollha tiegħu, l-iktar mill-aspett botaniku. Id-diversità tal-pajżaġġi ta' dan l-ambjent naturali tfisser mergħat differenti kumplimentari li joffru għalf abbundanti ta' kwalità mill-aħjar. Dan jikkostitwixxi l-bażi ta' għalf il-merħla, u jgħati l-karatteristiċi tipiċi lill-ħalib, u għalhekk lill-ġobon.

4.7. Struttura tal-kontroll

Isem : Institut National de l’origine et de la qualité (INAO) Indirizz : 51 rue d'Anjou 75008 PARIS Tel. : + 33 (0)1 53 89 80 00 Feks : + 33 (0)1 53 89 80 60 Posta elettronika : info@inao.gouv.fr

L-Institut National des Appellations d’Origine huwa entità pubblika ta’ natura amministrattiva, b’personalità ċivili, u taqa’ taħt il-Ministeru tal-Agrikoltura.

Il-kontroll tal-kundizzjonijiet ta’ produzzjoni li għandhom denominazzjoni tal-oriġini qiegħed f’idejn l-INAO.

Isem : Direction Générale de la Concurrence, de la Consommation et de la Répression des Fraudes (DGCCRF) Indirizz : 59, Boulevard Vincent Auriol 75703 PARIS Cedex 13 Tel. : +33 (0)1 44 87 17 17 Feks : +33 (0)1 44 97 30 37

Id-DGCCRF huwa servizz tal-Ministeru tal-Ekonomija, tal-Industrija u tal-Impjiegi.

4.8. Tikkettar

Il-prodott għandu jkollu l-kliem “appellation d’origine contrôlée” u isem id-denominazzjoni tal-oriġini.

Il-kliem “fabrication fermière” ou “fromage fermier” jew kliem ieħor simili li jissuġġerixxi li l-prodott sar f'razzett jista' jintuża biss mill-produtturi li huma bdiewa.